傅明憲14歲拍戲 要人陪開工
經典電影《開心鬼》前晚舉行40周年放映活動,請來昔日演員李麗珍、袁潔瑩、傅明憲、莊思敏及葉子楣等出席,黃百鳴受訪時表示:「今日係我正日生日,《開心鬼》亦係40年前嘅今日開鏡,我個女特登搵番套戲出嚟,做一個另類嘅生日慶祝,時間過得好快。」問到生日願望,他說:「身體健康,公司拍多啲好戲。(想電影市道快啲好番?)應該會好㗎喇,我哋齊齊做好佢。」
至於有份拍第二集《開心鬼放暑假》的傅明憲,分享了昔日的拍攝趣事:「當時係高志森導演發掘我嘅,佢叫我去試鏡,記得第一日開工屋企人唔放心,叫咗個工人姐姐陪住我,嗰時係14歲。同埋當年我係用藝名『孫慧』,到加入無綫先用番真名。」